**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 05.12.2008

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie

2. Interpelácia poslancov

3.Návrh rozpočtu na rok 2009

4. Návrh VZN obce o miestnych daniach

5.Výber projektovej dokumentácie na nájomné byty

6.Žiadosť ZŠ v Pohraniciach o finančnú výpomoc

7.Ostatné finančné záležitosti

8.Záver

**K bodu číslo 1:**

Šieste riadne zasadnutie obecného zastupiteľstva v roku 2008 otvorila a viedla starostka obce Alžbeta Gálová. Skonštatovala, že je prítomná nadpolovičná väčšina poslancov, preto je zasadnutie OZ uznášania schopné.

Zo zasadnutia sa ospravedlnil poslanec p. Anton Brath, kvôli pracovným povinnostiam.

Pani starostka určila overovateľov zápisnice: Kristián Palkovič

Beňadik Brath

Pred začatím rokovania poslanci jednoznačne schválili zmenu programu zasadnutia

**K bodu číslo 2:**

Pred interpeláciou poslancov sa o slovo prihlásila M.Jaleczová, hlavná kontrolórka obce a predniesla svoje zistenia z kontrolnej činnosti mzdovej agendy obce. Oboznámila poslancov zo zákonom č. 253/1994 Z.z. o právnom postavení a platových pomerov starostov obcí, kde je stanovené, že o výške  platu starostky nerozhoduje obecné zastupiteľstvo, ale je to dané zákonom. Poslanci túto skutočnosť vzali na vedomie.

Ďalej navrhla starostke preradenie S.Kondéovej /do 5-tej/ a  R.Tóthovej /do 7-tej/ platovej triedy, tiež pripomenula, že zamestnankyni A.Boszorádovej patria stravné lístky.

Navrhla, aby zo zamestnancami A.Boszorádovou a S.Kondéovou bolo podpísané vyhlásenie o mlčanlivosti.

Ďalej poslanci podali návrh na vyplatenie odmeny pre členov zastupiteľstva a pre hlavnú kontrolórku obce a po krátkej diskusii pristúpili k hlasovaniu o poskytnutí odmien.

Hlasovanie: za 4

proti 0

**UZNESENIE Č. 19/2008**

**Obecné zastupiteľstvo v Hosťovej schvaľuje koncoročnú odmenu pre každého poslanca**

**vo výške 1 200,-Sk a poskytnutie mesačnej odmeny pre hlavnú kontrolórku obce vo výške 30% z mesačného platu .**

**K bodu číslo 2**:

Poslanci nemali žiadne interpelácie

**K bodu číslo 3:**

Ekonómka obce R.Tóthová predložila poslancom návrh VZN o miestnych daniach a miestnom poplatku za komunálne odpady a drobné stavebné odpady na rok 2009. Poinformovala poslancov, že oproti roku 2008 sa sadzby nezvyšovali, sú len prepočítané v eurách. Platenie dane u občanov je stanovené v dvoch splátkach, tiež sa nemenili podmienky na poskytnutie úľav z miestnych poplatkov.

Príloha číslo: 1 –VZN č.3 /2008 o miestnych daniach

Hlasovanie: za 4

Proti: 0

**UZNESENIE Č. 20/2008**

**Obecné zastupiteľstvo v Hosťovej**

**Schvaľuje Všeobecne záväzné nariadenie obce Hosťová č. 3/2008 na rok 2009 o miestnych daniach a miestnom poplatku za komunálne odpady a drobné stavebné odpady.**

**K bodu číslo 4:**

Starostka obce predložila poslanom žiadosť základnej školy v Pohraniciach s vyučovacím jazykom maďarským o poskytnutie finančnej pomoci z dôvodu, že zriaďovateľ obec Pohranice, nemá dostatočné finančné prostriedky na pokrytie mzdových nákladov svojich zamestnancov. Túto ZŠ navštevujú žiaci aj z Hosťovej. V liste žiadajú na každého žiaka dochádzajúceho z Hosťovej 6729,-Sk.,

Spolu by to bolo vyše 94 000,-Sk.

Medzitým telefonicky oznámili, že získali peňažné prostriedky z Krajského školského úradu, a túto žiadosť znižujú na 34 000,-Sk.

Príloha číslo: 2 – kópia žiadosti

Hlasovanie: za 4

proti 0

**UZNESENIE Č. 21/2008**

**Obecné zastupiteľstvo v Hosťovej**

**Schvaľuje poskytnutie finančného príspevku pre ZŠ s VJM v Pohraniciach vo výške – 34 000,-Sk.**

**K bodu číslo 5:**

Účtovníčka obce predložila poslancom návrh rozpočtu na rok 2009, a návrh vyhliadkového rozpočtu na roky 2010 – 2011. Oznámila poslancom, že rozpočet je zostavený ako prebytkový. Oproti predloženého návrhu je potrebné navýšiť mzdové položky, z dôvodu, že starostka obce bude odmeňovaná v súlade zo zákonom o platovom postavení starostov. Jednotlivé príjmové položky sú uvedené v eurách, aj v korunách. Poslanci po rozprave o jednotlivých položkách pristúpili k hlasovaniu.

Príloha číslo: 3 – návrh rozpočtu na rok 2009

Príloha číslo: 4 – návrh rozpočtu na roky 2010-2011.

Hlasovanie: za 4

proti 0

**UZNESENIE Č. 22/2008**

1. **Obecné zastupiteľstvo v Hosťovej schvaľuje rozpočet obce na rok 2008.**
2. **Obecné zastupiteľstvo v Hosťovej berie na vedomie návrh rozpočtu na roky 2010-2011.**

**K bodu číslo 6:**

Účtovníčka obce oznámila, že obec dostala dve žiadosti o poskytnutie dotácie z rozpočtu obce na rok 2009. O dotáciu žiada občianske združenie Pro Guezte , vo výške - 100 000,-Sk a Obecný futbalový klub Hosťová vo výške – 120 000,-Sk.

Hlasovanie: za 4

proti 0

**UZNESENIE Č. 23/2008**

**Obecné zastupiteľstvo schvaľuje poskytnutie dotácie z rozpočtu obce na rok 2009 pre**

1. **OZ Pro Guezte vo výške – 100 000,-Sk**
2. **OZ OFK Hosťová vo výške – 120 000,-Sk.**

Pri tomto bode bolo poslancom predložené vyúčtovanie dotácie za rok 2008 od OZ Pro Guezte a

OZ OFK Hosťová.

Príloha číslo 5a: - vyúčtovanie dotácie - OZ Pro Guezte

5b: - vyúčtovanie dotácie – OZ OFK Hosťová.

Hlasovanie: za 4

Proti 0

**UZNESENIE Č. 24/2008**

**Obecné zastupiteľstvo berie na vedomie vyúčtovanie dotácie na rok 2008.**

Účtovníčka obce predložila návrh na zmenu rozpočtu obce. Návrh obsahuje zmeny, ktoré ešte treba premietnuť do rozpočtu obce za rok 2008. Na príjmovej strane väčšie položky obsahuje navýšenie výnosu dane z príjmu, na výdavkovej strane poskytnutie finančného príspevku pre ZŠ, výdavky na plyn a elektrickú energiu v materskej škole.

Príloha číslo 6: návrh na zmenu rozpočtu

Hlasovanie: za 4

proti 0

**UZNESENIE Č. 25/2008**

**Obecné zastupiteľstvo schvaľuje zmenu rozpočtu obce na rok 2008 podľa predloženého návrhu.**

**K bodu číslo 6 :**

Starostka obec predostrela pred poslancov ponuku Ing.arch. Jána Valeka na spracovanie projektu nájomného bytového domu, ktorý chce obec vybudovať. Poslanci živo diskutovali o tejto ponuke,

porovnávali už postavené nájomné byty v okolitých obciach. O podrobnom preštudovaní projektu pristúpili k hlasovaniu o priloženej ponuke:

Príloha číslo 7: ponuka projektu nájomného bytu

Hlasovanie: za 3

proti 0

zdržal sa: 1

**UZNESENIE Č. 26/2008**

**Obecné zastupiteľstvo v Hosťovej schvaľuje vypracovanie projektu 8 bytovej jednotky obecného nájomného bytu, ktorý predložil Ing. Arch. Ján Valek.**

**K bodu číslo 7:**

Starostka obce oznámila, že spoločne od Ľ.Bratha a I.Darnadiovej obec dostala žiadosť na premiestnenie stĺpu obecného rozhlasu, ktorý stojí medzi ich pozemkami. , zároveň žiadajú aj o úpravu obecného pozemku, ktorý sa nachádza medzi ich domami.

Členovia obecného zastupiteľstva prerokovali predmetnú žiadosť a schválili prekládku stĺpu a úpravu pozemku na jar 2009, v termíne marec až apríl.

Príloha číslo 8: Žiadosť

Hlasovanie: za 4

proti 0

**UZNESENIE Č. 27/2008**

**Obecné zastupiteľstvo v Hosťovej schvaľuje prekládku stĺpa miestneho rozhlasu a úpravu obecného pozemku v roku 2009.**

Ďalej starostka informovala poslancom, že 08. decembra 2008 sa v Hosťovej bude konať riadne zasadnutie Regionálneho združenie podzoborských obcí.

**K bodu číslo 8 :**

Starostka obec sa poďakovala prítomným za účasť na zasadnutí obecného zastupiteľstva.

Overovatelia zápisnice:

Beňadik Brath .........................

Kristián Palkovič .........................

Zapisovateľka zápisnice:

Renáta Tóthová .........................

Alžbeta Gálová

starostka obce